钦定古今图书集成/历象汇编/乾象典/第091卷 > 《东风第一枝》〈春雪〉前人
## 钦定古今图书集成/历象汇编/乾象典/第091卷 > 《东风第一枝》〈春雪〉前人

巧沁兰心，偷黏草甲，东风欲障新暖。谩疑碧瓦难留，
信知暮寒较浅。行天入镜，做弄出、轻松纤软。料故园、
不卷重帘，误了乍来双燕。　青未了、柳回白眼。红欲
断、杏开素面。旧游忆著山阴，后盟遂妨上苑。熏炉重
熨，便放慢、春衫鍼线。怕凤靴、挑菜归来，万一灞桥相
见。